CELEX: 62019TN0699
Language: fi
Date: 2019-10-11 00:00:00
Title: asia T-699/19: Kanne 11.10.2019 – FT ym. v. komissio

2.12.2019   
            
            
               FI
            
            
               Euroopan unionin virallinen lehti
            
            
               C 406/40
            
         
      Kanne 11.10.2019 – FT ym. v. komissio
      (asia T-699/19)
      (2019/C 406/50)
      Oikeudenkäyntikieli: ranska
      
         Asianosaiset
      
      
         Kantajat: FT ja 25 muuta kantajaa (edustaja: asianajaja J.-N. Louis)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan komission päätöksen, joka koskee kantajien joulukuun 2018 palkkalaskelman vahvistamista siltä osin kuin heidän palkkoihin sovellettavia uusia korjauskertoimia sovelletaan ensimmäistä kertaa ja taannehtivasti 1.2.2018 alkaen
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat kolmeen kanneperusteeseen.
      
                  1)
               
               
                  Ensimmäinen kanneperuste, joka perustuu Euroopan unionin virkamiehiin sovellettavien henkilöstösääntöjen (jäljempänä henkilöstösäännöt) 64 ja 65 artiklan rikkomiseen, yhdenvertaisen kohtelun periaatteen loukkaamiseen ja ilmeiseen arviointivirheeseen. Kantajat väittävät, että heidän palkkoihin sovelletut korjauskertoimet, jotka ovat sitä paitsi ristiriidassa Yhdistyneiden kansakuntien vahvistamien korjauskerrointen kanssa, eivät taanneet heille vastaavaa ostovoimaa.
               
            
                  2)
               
               
                  Toinen kanneperuste, joka perustuu henkilöstösääntöjen 85 artiklan rikkomiseen, oikeusvarmuuden periaatteen loukkaamiseen ja huolenpitovelvollisuuden laiminlyöntiin. Kantajat katsovat tältä osin, etteivät he voineet tietää voimassa olleiden korjauskerrointen perusteella heille maksettujen palkkojen virheellisyydestä.
               
            
                  3)
               
               
                  Kolmas kanneperuste, joka perustuu siihen, että henkilöstösääntöjen liitteessä X olevaa 13 artiklaa, jonka mukaan palkkoja on päivitettävä väliaikaisesti, jos elinkustannukset asemamaassa ovat kehittyneet korjauskertoimen ja vastaavan valuuttakurssin soveltamisen perusteella mitattuina yli 5 prosenttia edellisen kyseistä maata koskevan päivityksen jälkeen, on rikottu.